*Образец № 5*

ДОГОВОР ЗА ВЪЗЛАГАНЕ НА ЕКСПЕРТЕН АНАЛИЗ

Днес, …......................20... година в гр. София, се сключи настоящият договор между

**АГЕНЦИЯ ЗА ДЪРЖАВНА ФИНАНСОВА ИНСПЕКЦИЯ** (АДФИ), адрес: гр. София, ул. “Леге” № 2, ЕИК 175076479, представлявана от ................................. – директор, и ………………………………- директор на дирекция ФСДУЧРИОК, наричана накратко **ВЪЗЛОЖИТЕЛ**

**и**

........................................................................................................................................... с адрес гр. /с./..............................................................................................................................., наричан накратко **ИЗПЪЛНИТЕЛ,**

с който страните се споразумяха следното:

**I. ПРЕДМЕТ И СРОК НА ДОГОВОРА**

**Чл. 1 (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши експертен анализ и да изготви експертно заключение по следните задачи:

**Задача № 1** ......................................................................................................................

.......................................................................................................................................................

**Задача № 2 ......................................................................................................................**

**.......................................................................................................................................................**

 **Задача № 3 ......................................................................................................................**

**.......................................................................................................................................................**

**(2)** Задачите по ал.1 се възлагат за изясняване на факти и обстоятелства от съществено значение за финансовата инспекция на ......................................................., извършвана от органи на АДФИ и експертното заключение ще бъде приложено като доказателство към доклада за извършената финансова инспекция.

**(3)** При оспорване на констатации в доклада, подкрепени от експертното заключение, **ИЗПЪЛНИТЕЛЯТ** приема да изготви мотивирано писмено становище по направените възражения.

**Чл. 2 (1)** **ИЗПЪЛНИТЕЛЯТ** се задължава да изпълни възложените задачи по чл.1, ал.1 в срок от ....................... дни от сключване на настоящия договор.

**(2)** **ИЗПЪЛНИТЕЛЯТ** се задължава да изготви писменото становище по чл.1, ал.3 в срок от … дни от предоставяне от **ВЪЗЛОЖИТЕЛЯ** на постъпилите възражения.

**(3)** Ако в хода на изпълнение на договора, **ИЗПЪЛНИТЕЛЯТ** установи, че е необходимо удължаване на срока за изпълнение на възложените задачи, той уведомява **ВЪЗЛОЖИТЕЛЯ**, като посочва причините за удължаване на срока за изпълнение и срокът, в който задачите ще бъдат изпълнени.

**(4)** В тридневен срок от получаване на уведомлението по ал.3 **ВЪЗЛОЖИТЕЛЯТ** приема или отказва предложеното от **ИЗПЪЛНИТЕЛЯ** удължаване на срока за изпълнение, като в случай на приемане страните подписват допълнително споразумение към настоящия договор.

**ІI. ВЪЗНАГРАЖДЕНИЕ**

**Чл. 3. (1)** За изпълнение на възложеното по чл. 1, ал.1 и ал.3 **ВЪЗЛОЖИТЕЛЯТ** се задължава да изплати на **ИЗПЪЛНИТЕЛЯ** възнаграждение в размер на ……………………без ДДС.

**(2)** Възнаграждението по ал.1 е окончателно, с включени всички разходи на **ИЗПЪЛНИТЕЛЯ**, свързани с качественото изпълнение на възложените задачи.

**(3)** Възнаграждението по ал. 1 се изплаща както следва:

Авансово -

Окончателно – в срок от 5 работни дни от подписване на Протокол за приемане на възложената работа.

**(4)** Плащанията по договора се извършват в брой или по банков път по посочената по-долу сметка на **ИЗПЪЛНИТЕЛЯ:**

**Банка:**

**IBAN:**

**BIC код:**

**III. ПРЕДАВАНЕ И ПРИЕМАНЕ**

**Чл.4. (1)** Изготвеното експертно заключение по чл.1, ал.1 и мотивираното писмено становище по чл.1, ал.3 се предават на **ВЪЗЛОЖИТЕЛЯ**,чрез финансовия инспектор извършващ финансова инспекция, на електронен носител и на хартиен носител в 2 (два) екземпляра, което се удостоверява с подписването на протокол за приемане и предаване.

 **(2)** В срок до 7 (седем) работни дни от подписване на протокола по ал.1 **ВЪЗЛОЖИТЕЛЯТ** може да направи възражение за некачествено или непълно изпълнение и да даде указания за отстраняване на недостатъците и да определи срок за това.

**(3)** **ИЗПЪЛНИТЕЛЯТ** е длъжен да отстрани за своя сметка допуснатите поправими грешки и недостатъци, отнасящи се до обхвата и параметрите на договорния предмет, съгласно дадените му от **ВЪЗЛОЖИТЕЛЯ** указания.

**(4)** В случай че **ВЪЗЛОЖИТЕЛЯТ** не направи възражение за некачествено или непълно изпълнение в рамките на срокa по ал. 2 от 7 работни дни, страните подписват Протокол за приемане на възложената работа.

**(5)** В случаите на ал.2 страните подписват Протокол за приемане на възложената работа в срок до 3 (три) работни дни от предаване на финансовия инспектор, извършващ финансова инспекция, с протокол за приемане и предаване на коригираното експертно заключение/ мотивирано писмено становище.

 **(6)** Ако извършената работа не отговаря изцяло на предмета на договора или съдържа съществени недостатъци, които не са отстранени в допълнително дадения от **ВЪЗЛОЖИТЕЛЯ** по чл. 4, ал. 2 срок или ако недостатъците не могат да бъдат отстранени, **ВЪЗЛОЖИТЕЛЯТ** има право в зависимост от характера и степента на неизпълнение да откаже съответно частично или изцяло заплащането на възнаграждението по чл. 3 от настоящия договор и се прилага чл.17.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 5**. **ВЪЗЛОЖИТЕЛЯТ** се задължава да:

**1.** Предоставя необходимата информация в процеса на изпълнение на договора, в обем и форма, необходими за изпълнението, чрез финансовия инспектор извършващ финансова инспекция.

**2.** Приема извършената в срок и съгласно условията на договора работа и да заплаща съответното възнаграждение.

**Чл. 6**. **ВЪЗЛОЖИТЕЛЯТ** има право:

**1.** Да получава информация относно подготовката и хода на изпълнение на дейностите по възложените задачи, чрез финансовия инспектор извършващ финансова инспекция;

**2.** Да дава указания и да проверява изпълнението на дейностите по възложените задачи, чрез финансовия инспектор извършващ финансова инспекция, като не пречи на оперативната работа на **ИЗПЪЛНИТЕЛЯ.**

**Чл. 7**. **ИЗПЪЛНИТЕЛЯТ** се задължава да:

**1.** Извършва възложените задачи качествено, в срок и в съответствие с изискванията на **ВЪЗЛОЖИТЕЛЯ;**

**2.** Спазва указанията на **ВЪЗЛОЖИТЕЛЯ** при подготовката и изпълнението на съответните задачи;

**3.** Информира текущо **ВЪЗЛОЖИТЕЛЯ** за хода на изпълнението възложените задачи, при поискване от страна на **ВЪЗЛОЖИТЕЛЯ**;

**4.** Уведомява **ВЪЗЛОЖИТЕЛЯ,**  когато по време на изпълнението установи, че са необходими допълнителни документи и информация;

**5.** Предаде резултата от работата си в съответствие с условията на Раздел III от договора.

**Чл. 8**. **ИЗПЪЛНИТЕЛЯТ** има право:

1. Да получава необходимата информация, документи и съдействие от страна на **ВЪЗЛОЖИТЕЛЯ** при подготовката и в процеса на изпълнение на възложените задачи, съгласно този договор;
2. На достъп до обектите, в случай че е необходимо за събиране на информация, която е налична в съответния обект;
3. Да получи възнаграждението за предоставените услуги, при спазване условията и по реда определен в договора.

**Чл.9.** **ИЗПЪЛНИТЕЛЯТ** няма право да използва в работата си за други лица разработените от него в изпълнение на Договора експертно заключение/ мотивирано писмено становище, както и информацията предоставена му от **ВЪЗЛОЖИТЕЛЯ** във връзка с изготвянето им, или от трето лице по поръка на **ВЪЗЛОЖИТЕЛЯ**.

**Чл. 10.** При наличие на основания за отвод, посочени в чл.14, ал. 2 от Закона за държавната финансова инспекция, **ИЗПЪЛНИТЕЛЯТ** е длъжен незабавно да уведоми писмено **ВЪЗЛОЖИТЕЛЯ**.

**Чл.11. (1)** **ИЗПЪЛНИТЕЛЯТ** се задължава да пази поверителността и да не разкрива доброволно по какъвто и да е начин на трети страни или лица каквато и да е информация или каквито и да е документи, получени от **ВЪЗЛОЖИТЕЛЯ** в хода на изпълнението на настоящия договор, освен с изричното писмено съгласие на **ВЪЗЛОЖИТЕЛЯ**, както и ако това се изисква от приложимите закони или от съдебен акт или друго идентично задължение.

**(2)** **ИЗПЪЛНИТЕЛЯТ** се задължава да не използва каквато и да е информация или каквито и да е документи, получени в хода на изпълнението на настоящия договор, за каквито и да е други цели освен за целите на настоящия договор.

**(3)** **ИЗПЪЛНИТЕЛЯТ** се задължава да не предоставя, официално или неофициално, никаква информация, свързана с възложената работа, на българските и чуждите медии и да не прави изявления пред медиите във връзка с възложената работата без предварителното писмено съгласие на **ВЪЗЛОЖИТЕЛЯ**.

**(4)** След прекратяването на настоящия договор, **ИЗПЪЛНИТЕЛЯТ** се задължава своевременно да върне на **ВЪЗЛОЖИТЕЛЯ** всички негови документи и други материали имащи отношение към извършената работа.

**V. САНКЦИИ И НЕУСТОЙКИ**

**Чл. 12.** При виновно неизпълнение на задължение по договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** обезщетение за причинени преки вреди при условията на действащото българско гражданско и търговско законодателство.

**Чл. 13**. При забавено изпълнение на договорените услуги или тяхното предаване **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5% на ден от договорената цена за всеки ден забава.

**Чл. 14**. **ИЗПЪЛНИТЕЛЯТ** неноси отговорност за вреди на **ВЪЗЛОЖИТЕЛЯ,** които се дължат на предоставянето на невярна, подвеждаща или непълна информация или документация на **ИЗПЪЛНИТЕЛЯ** или са резултат от действията или пропуските на различни от **ИЗПЪЛНИТЕЛЯ** лица, освен когато на основата на запитвания, обичайно направени от неговите специалисти в рамките на обхвата на услугите и ако **ИЗПЪЛНИТЕЛЯТ** не е предприел съответната проверка, се установи, че за **ИЗПЪЛНИТЕЛЯ** е било възможно да констатира, че тази информация е била неистинска, подвеждаща или непълна.

**VI. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 15**. Договорът се прекратява:

**1.** с изтичане срока на договора и пълното изпълнение на задълженията по договора от двете страни;

**2.** по взаимно съгласие на страните, изразено писмено;

**3.** при обективна невиновна невъзможност за изпълнение (непреодолима сила) за период повече от 30 (тридесет) дни;

**4.** с едномесечно писмено предизвестие от всяка от страните;

**Чл. 16. (1)** В случаите на чл.15, т.3 прекратяването на договора се констатира с двустранен протокол. Разходите за извършената работа за времето до прекратяване на договора остават за сметка на всяка от страните, така както са направени.

**(2)** Когато **ВЪЗЛОЖИТЕЛЯТ** има интерес от частичното изпълнение, той изплаща на **ИЗПЪЛНИТЕЛЯ** частта от уговореното възнаграждение, съответстваща на изпълнената част от договора.

**Чл. 17**. **ВЪЗЛОЖИТЕЛЯТ** има право едностранно да развали договора без предизвестие, когато **ИЗПЪЛНИТЕЛЯТ** поради свои виновни действия забави изпълнението на Договора с повече от 5 /пет/ работни дни, считано от крайната дата за изпълнение на възложената работа, както и в случая по чл.4, ал.6 от договора.

**VII. ДРУГИ УСЛОВИЯ**

**Чл. 18.** Нищожността на някоя клауза от договора не води до нищожност на друга клауза или на договора като цяло.

**Чл. 19.** Нито една от страните няма право да прехвърля правата и задълженията, произтичащи от Договора.

**Чл. 20.** Всички комуникации и кореспонденция, свързани с настоящия договор, трябва да съдържат наименованието и номера на договора и се изпращат по пощата, чрез факс, електронна поща или по куриер.

**Чл. 21.** При промяна на адреси, телефони и други, съответната страна е длъжна да уведоми писмено другата.

**Чл. 22.** Възникналите във връзка с изпълнението на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от Договора.

**Чл. 23.** В случай на непостигане на договореност по предходния член, всички спорове, породени от договора или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване, ще бъдат разрешавани според българските материални и процесуални закони от компетентния съд по реда на ГПК.

**Чл. 24.** Договорът може да бъде допълван и/или изменян само с допълнителни споразумения, изготвени в писмена форма и подписани от страните. Споразуменията за изменение на договора се прилага към настоящия договор и са неразделна част от него.

**Чл. 25.** За неуредени в договора въпроси се прилагат ЗЗД и действащите нормативни актове в Република България.Всякакви спорове между страните, които могат да се появят по време на изпълнението на договора и които не могат да се решат по друг начин, ще се решават от компетентния съд, в съответствие с националното законодателство.

Настоящият договор се състави и подписа в два екземпляра – по един за всяка от страните.

**ЗА ВЪЗЛОЖИТЕЛЯ:** **ИЗПЪЛНИТЕЛ:**